कोरोना अपडेट: केरल, महाराष्ट्र और दिल्ली में फिर से बढ़ रहा कोरोना का ख़तरा
दिल्ली: देश में आज फिर कोरोना के मामलों में करीब 24 फ़ीसदी की बढ़ोतरी हुई है। स्वास्थ्य मंत्रालय द्वारा आज गुरुवार, 26 मई को जारी आंकड़ों के अनुसार देश में पिछले 24 घंटों में कोरोना के 2,628 नए मामले सामने आए हैं। जबकि कल 25 मई को जारी आकड़ों में 2,124 मामले सामने आए थे। वहीं, देश के तीन राज्यों केरल, महाराष्ट्र और दिल्ली में कोरोना का ख़तरा फिर से बढ़ रहा है। केरल में दो महीने बाद कोरोना के 700 से ज़्यादा 747 मामले दर्ज़ किए गए हैं, इससे पहले केरल में 23 मार्च को कोरोना के 702 मामले सामने आए थे। महाराष्ट्र में करीब ढ़ाई महीने बाद कोरोना के 400 से ज़्यादा 470 मामले दर्ज़ किए गए हैं, इससे पहले महाराष्ट्र में 10 मार्च को कोरोना के 400 से ज्यादा यानी 452 मामले सामने आए थे।
साथ ही दिल्ली में पिछले 24 घंटो में कोरोना के 424 नए मामले दर्ज़ किए गए हैं, जबकि इस बीच 4 लोगों ने अपनी जान गँवा दी है। हालांकि, दिल्ली से सटे हरियाणा और उत्तर प्रदेश के जिलों में स्थिति स्थिर है। पिछले कुछ दिनों से इन जिलों में कोरोना के मामलों में कोई वृद्धि नहीं देखि गयी है, लेकिन इन जिलों में कोरोना का खतरा टला नहीं है। हरियाणा के गुरुग्राम जिले में पिछले 24 घंटों में कोरोना के 163 मामले और फ़रीदाबाद में 52 मामले सामने आए हैं। यानी हरियाणा में बीते दिन कोरोना के 245 मामलों में से 215 मामले गुरुग्राम और फरीदाबाद से सामने आए हैं।
इसके अलावा बीते दिन देशभर में कोरोना से 18 लोगों की मौत हुई। जिनमें से 13 लोगों की मौत केरल में हुई, दिल्ली में 4 लोगों की मौत हुई और एक की मौत राजस्थान में हुई। साथ ही इस बीच देश भर में कोरोना से पीड़ित 2,167 मरीज़ों को ठीक किया गया है। और एक्टिव मामलों में आज 443 मामलों की बढ़ोतरी हुई हैं।
देश में अब कोरोना संक्रमण के मामलों की संख्या बढ़कर 4 करोड़ 31 लाख 44 हज़ार 820 हो गयी है। जिनमें से अब तक 5 लाख 24 हज़ार 525 लोगों की मौत हो चुकी है। वहीं देश में कोरोना से पीड़ित 98.75 फ़ीसदी यानी 4 करोड़ 26 लाख 4 हज़ार 881 मरीज़ों को ठीक किया जा चुका है। देश में अब एक्टिव मामलों की संख्या बढ़कर 0.04 फ़ीसदी यानी 15 हज़ार 414 हो गयी है।
स्वास्थ्य मंत्रालय की ताजा जानकारी के अनुसार देश में कोरोना वैक्सीन की अब तक 1 अरब 92 करोड़ 82 लाख 3 हज़ार 555 डोज दी जा चुकी हैं। जिनमें से 13 लाख 13 हज़ार 687 वैक्सीन की डोज पिछले 24 घंटों में दी गयी है।
भारतीय आयुर्विज्ञान अनुसंधान परिषद (ICMR) द्वारा जारी आंकड़ों के अनुसार कोरोना के 84 करोड़ 84 लाख 11 हज़ार 356 सैंपलों की जांच की जा चुकी है। जिनमें से 4 लाख 52 हज़ार 580 सैंपलों की जांच पिछले 24 घंटों में हुई है।
राज्यवार कोरोना के नये मामले
देश में पिछले 24 घंटों में कोरोना के 2,628 नए मामले दर्ज किए गए हैं। जिनमें केरल से 747 मामले, महाराष्ट्र से 470 मामले, दिल्ली से 424 मामले, हरियाणा से 245 मामले, कर्नाटक से 208 मामले, उत्तर प्रदेश से 122 मामले, राजस्थान से 57 मामले, तमिलनाडु से 56 मामले, मध्य प्रदेश से 50 मामले, तेलंगाना से 49 मामले, पश्चिम बंगाल से 42 मामले, गुजरात से 37 मामले, पंजाब से 23 मामले, मिज़ोरम से 21 मामले और चंडीगढ़ से 13 मामले सामने आए हैं।
साथ ही, गोवा से 11 मामले, बिहार और उत्तराखंड से 8-8 मामले, आंध्र प्रदेश, छत्तीसगढ़ और झारखण्ड से 7-7 मामले, हिमाचल प्रदेश से 6 मामले, जम्मू और कश्मीर से 5 मामले, ओड़िशा से 3 मामले और पुडुचेरी से 2 मामले सामने आए है । बीते दिन असम, मणिपुर, त्रिपुरा, मेघालय, अरुणाचल प्रदेश, सिक्किम, नागालैंड, लद्दाख, लक्षद्वीप, अंडमान और निकोबार द्वीप समूह और दादरा नगर हवेली और दमन दीव से कोई मामला सामने नहीं आया है।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
bho_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva